Тръмп за малко да признае победата на Джо Байдън В първия си публичен коменар след поражението си Тръмп коментира темите за блокадата и ваксината срещу Covid - 19 Доналд Тръмп беше по - близо от всякога до признаването , че е загубил президентските избори в Съединените щати , като посочи , че „ времето ще покаже “ , но спря преди да обяви , че формално избраният президент е Джо Байдън , пише Guardian . В първия си публичен коментар след поражението си , Тръмп изглежда беше готов да каже нещо повече , докато обсъждаше възможността администрацията на Байдън да наложи национална блокада , за да се бори с коронавирусната пандемия . „ В идеалния случай няма да стигнем до блокада “ , обяви настоящият държавен глава пред репортери в Белия дом . „ Надяваме се , че , каквото и да се случи в бъдеще , кой знае коя администрация ще бъде , предполагам , че времето ще покаже . Но мога да ви кажа , че тази администрация няма да въведе мерки за изолация " . Байдън беше обявен за победител в изборите миналата събота – резултат , който Тръмп отказва да признае . Президентът дори започна да оспорва по съдебен път резултатите . Без да дава доказателства , той твърди , че изборите са манипулирани . Министерството на вътрешната сигурност обяви , че това са бил най - сигурните избори в историята на САЩ , без доказателства за намеса . Тръмп написа десетки туитове и ретуитове , но не се е появявал публично , освен за церемонията за Деня на ветераните . Това беше и най - дългият период , в който американците не бяха чували и дума от него , откакто той пое ръководния пост . В крайна сметка вчера Тръмп проведе пресконференция в Белия дом , за да сподели информация за усилията за разработване на ваксина срещу Covid - 19 . Събитието , на което присъстваха вицепрезидентът Майк Пенс и координаторът на работната група за коронавируса Дебора Бъркс , се проведе ден след като Съединените щати достигнаха рекорд от над 160 хил . нови случая . Тръмп заяви , че очаква ваксината да е налична за цялото население на страната още през април .